CELEX: C2007/199/60
Language: sk
Date: 2007-08-25 00:00:00
Title: Vec T-229/04: Rozsudok Súdu prvého stupňa z  11. júla 2007 – Švédsko/Komisia ( Smernica 91/414/EHS — Prípravky na ochranu rastlín — Účinná látka parakvát — Povolenie na uvedenie na trh — Povoľovacie konanie — Ochrana zdravia ľudí a zvierat )

25.8.2007   
            
            
               SK
            
            
               Úradný vestník Európskej únie
            
            
               C 199/32
            
         Rozsudok Súdu prvého stupňa z 11. júla 2007 – Švédsko/Komisia
   (Vec T-229/04) (1)
   
   („Smernica 91/414/EHS - Prípravky na ochranu rastlín - Účinná látka parakvát - Povolenie na uvedenie na trh - Povoľovacie konanie - Ochrana zdravia ľudí a zvierat“)
   (2007/C 199/60)
   Jazyk konania: švédčina
   Účastníci konania
   
      Žalobca: Švédske kráľovstvo (v zastúpení: A. Kruse, splnomocnený zástupca)
   
      Žalovaná: Komisia Európskych spoločenstiev (v zastúpení: L. Ström van Lier a B. Doherty, splnomocnení zástupcovia)
   
      Vedľajší účastníci, ktorí v konaní podporujú žalobcu: Dánske kráľovstvo (v zastúpení: J. Molde, A. Jacobsen a J. Bering Liisberg, splnomocnení zástupcovia); Rakúska republika (v zastúpení: E. Riedl, splnomocnený zástupca) a Fínska republika (v zastúpení: T. Pynnä a E. Bygglin, splnomocnení zástupcovia)
   Predmet veci
   Žaloba o neplatnosť smernice Komisie 2003/112/ES z 1. decembra 2003, ktorou sa mení a dopĺňa smernica Rady 91/414/EHS, ktorou sa začleňuje parakvát ako účinná látka (Ú. v. EÚ L 321, s. 32; Mim. vyd. 03/041, s. 272)
   Výrok rozsudku
   
               1.
            
            
               Smernica Komisie 2003/112/ES z 1. decembra 2003, ktorou sa mení a dopĺňa smernica Rady 91/414/EHS, ktorou sa začleňuje parakvát ako účinná látka, sa zrušuje.
            
         
               2.
            
            
               Komisia je povinná nahradiť trovy konania Švédskeho kráľovstva a znáša svoje vlastné trovy konania.
            
         
               3.
            
            
               Dánske kráľovstvo, Rakúska republika a Fínska republika znášajú svoje vlastné trovy konania.
            
         
      (1)  Ú. v. EÚ C 106, 30.4.2004 (predtým vec C-102/04).